# ชินเมวะ ยูเอส-2
ชินเมวะ ยูเอส-2  เป็นเครื่องบินสะเทินน้ำสะเทินบกบินขึ้นและลงจอดในระยะทางสั้นขนาดใหญ่ของประเทศญี่ปุ่น ที่ออกแบบมาสำหรับการกู้ภัยในทะเลทางอากาศ (SAR) ซึ่งดำเนินการโดยกองกำลังป้องกันตนเองทางทะเลญี่ปุ่น ยูเอส-2 มีกำหนดจะแทนที่ชินเมวะ ยูเอส-1เอ รุ่นเก่าในราชการญี่ปุ่น มันสามารถใช้ดับเพลิงโดยใช้น้ำได้ 15 ตันShinMaywa Fire Fighting , accessed 2018-08-18.

 การออกแบบและพัฒนา 
ด้วยกองบินชินเมวะ ยูเอส-1เอ ที่เปิดตัวในคริสต์ทศวรรษ 1970 เริ่มสิ้นสุดอายุการใช้งาน ทางกองกำลังป้องกันตนเองทางทะเลญี่ปุ่นพยายามที่จะขอรับเงินทุนสำหรับการเปลี่ยนในคริสต์ทศวรรษ 1990 แต่ไม่สามารถรับได้เพียงพอที่จะพัฒนาเครื่องบินใหม่ทั้งหมด ดังนั้น ในปี ค.ศ. 1995 ทางบริษัทชินเมวะ (ที่เปลี่ยนชื่อจากชิน เมวะ) ได้เริ่มแผนสำหรับรุ่นอัปเกรดของยูเอส-1เอ คือ ยูเอส-1เอ ไก (US-1A 改 - "ยูเอส-1เอ รุ่นปรับปรุง") เครื่องบินลำนี้มีการปรับแต่งตามหลักอากาศพลศาสตร์นานัปการ, ลำเครื่องบินซึ่งใช้กำลังอากาศกดภายใน และเครื่องยนต์โรลส์-รอยซ์ เออี 2100 ที่ทรงพลังกว่าเดิม การทดสอบการบินเริ่มขึ้นเมื่อวันที่ 18 ธันวาคม ค.ศ. 2003 และกองกำลังป้องกันตนเองทางทะเลญี่ปุ่นได้จัดซื้อเครื่องบินเหล่านี้มากถึง 14 ลำ ซึ่งเข้าส่วนราชการในฐานะ ชินเมวะ ยูเอส-2

 ประวัติการดำเนินงาน 
thumb|right|ชินเมวะ ยูเอส-2 ค้นหาและกู้ภัยเรือบิน

ปัจจุบันเครื่องบินดังกล่าวดำเนินการโดยกองบินที่ 31 (กองทัพอากาศที่ 71, ฝูงบินที่ 71) ที่สถานีอากาศอิวากูมิ และฐานทัพอากาศอาสึงิ

ในเดือนเมษายน ค.ศ. 2015 เครื่องบินหมายเลข 9905 เกิดอุบัติเหตุShinMaywa US-2 involved in major accident at sea April 29, 2015 FlightGlobal Retrieved December 9, 2016 โดยเครื่องบินกำลังทำการฝึกซ้อมใกล้กับแหลมอาชิซูริในเกาะชิโกกุ และลูกเรือสี่คนได้รับบาดเจ็บAircraft accident ShinMaywa US-2 9905 Aircraft Safety Network Retrieved December 9, 2016 ยูเอส-2 หกลำได้รับการจัดส่งภายในเดือนพฤศจิกายน ค.ศ. 2018 โดยมีการผลิตอีก 2 ลำ

 การส่งออก 
กองทัพเรืออินเดียมีความต้องการเครื่องบินค้นหาและกู้ภัยสะเทินน้ำสะเทินบกยูเอส-2 จำนวน 12–18 ลำที่ราคา 1.65 พันล้านดอลลาร์สหรัฐ โดยคาดว่าเครื่องบินสะเทินน้ำสะเทินบกเหล่านี้จะประจำการในหมู่เกาะอันดามันและนิโคบาร์ ส่วนในเดือนตุลาคม ค.ศ. 2016  ชินเมวะลดราคาลงมาอยู่ที่ประมาณ 113 ล้านดอลลาร์สหรัฐต่อเครื่อง ซึ่งมีความคาดหวังว่าจะมีการเซ็นสัญญาสำหรับการสั่งซื้อในเดือนพฤศจิกายน ค.ศ. 2016Japan, India likely to ink pivotal US-2 aircraft deal November 6, 2016  Japan Times Retrieved November 28, 2016 แต่ถูกเลื่อนออกไปโดยรัฐมนตรีว่าการกระทรวงกลาโหมของอินเดีย มโนหาร์ ปาร์รีการ์Defence minister Manohar Parrikar defers Rs 10,000 crore deal for 12 Japanese aircraft November 10, 2016 India Today Retrieved November 28, 2016GOVT OK’S NEW BLACKLISTING POLICY, RS 80K-CR DEF DEALS November 8, 2016 The Pioneer Retrieved November 28, 2016 สำหรับในเดือนมีนาคม ค.ศ. 2018 เอกอัครราชทูตญี่ปุ่นประจำประเทศอินเดีย เค็นจิ ฮิรามัตสึ ได้บอกกับเดอะฮินดูบิสซิเนสไลน์ ว่าการเจรจายังดำเนินอยู่

มีรายงานว่าประเทศไทยสนใจจัดซื้อเครื่องบินนี้Thailand Mulling Purchase of Japanese Sub-Hunting Aircraft June 7, 2016 The Diplomat Retrieved December 9, 2016

ส่วนประเทศอินโดนีเซียเป็นลูกค้าที่คาดหวังอีกรายIndo Defence 2016: ShinMaywa inches towards US-2 sale to Indonesia November 4, 2016  Jane's

หลังจากเกิดเพลิงไหม้ในแคว้นแอตติกาของกรีซในเดือนกรกฎาคม ค.ศ. 2018 รัฐบาลกรีกรายงานว่าพยายามสั่งซื้อยูเอส-2 เพื่อแทนที่กองบินดับเพลิงที่มีอายุมากขึ้น

 ประจำการ 

 กองกำลังป้องกันตนเองทางทะเลญี่ปุ่น

 ข้อมูลจำเพาะ (ยูเอส-2) 
thumb|มุมมองด้านข้างของเครื่องยนต์และปีกของยูเอส-2
thumb|ยูเอส-2 ระหว่างบินขึ้น
thumb|ยูเอส-2 ของกองกำลังป้องกันตนเองทางทะเลญี่ปุ่นที่ท่าอากาศยานฮาเนดะ